**PRAKTIKANT**

**Med flair for projektledelse og eventafvikling**

* ***Brænder du for at skabe inspirerende events, der giver publikum en ekstraordinær oplevelse?***
* ***Har du mod på både udvikling, planlægning og eksekvering af arrangementer og projekter, så du kan være med i hele processen fra koncept til afvikling?***
* ***Er du optaget af at gøre en forskel i et givende fællesskab?***

**Lokal accelerator for bæredygtig omstilling**

Bæredygtig Herning er en forening, der understøtter Hernings bæredygtige udvikling gennem nye partnerskaber og sikrer, at nye entreprenante løsninger finder vej via co-creation på tværs af virksomheder, studerende, start-ups, borgere og Herning Kommune. Vi er også et inspirationshus, der kommunikerer bæredygtighed til virksomheder, borgere og uddannelser. Et co-working space og levende showroom, hvor iværksættere og nye forretningsenheder kan arbejde, sparre med hinanden og få inspiration til bæredygtig vækst.

**Din rolle**

Med reference til Bert Meijers, Daglig leder i Bæredygtig Herning, vil du indgå i et team på i alt 9 personer. Din vigtigste rolle vil være at bidrage til, at vores mange forskellige typer af arrangementer og projekter giver gode oplevelser og inspirerer til bæredygtig handling.

**Opgaver**

* Opsætning af strukturer ifm. eventsplanlægning og projektudvikling med fokus på kommunikation, planlægning, afvikling og evaluering
* Afvikling af events med udgangspunkt i årshjul – dvs. hands-on bidrage til, at de praktiske ting spiller undervejs (her hjælpes vi alle sammen ad)
* Koordinering og kontakt med oplægsholdere
* Videreudvikling af eventformater med fokus på levende oplevelsesdesign
* Løbende kvalificering og evaluering af forskellige events
* Projektadministration herunder timeregistrering, udsendelse af mødeindkaldelser, referater m.m.
* Deltagelse i husets daglige aktiviterer

**Kvalifikationer**

Du er i gang med en uddannelse inden for oplevelsesøkonomi, administration, markedsføring, kommunikation eller lignende. og måske har du allerede erfaring med udvikling og afvikling af forskellige typer af arrangementer og/eller projekter. Vigtigst for os er, at du har masser af god energi, kreativitet og er klar på at indgå i et team, hvor vi alle hjælper hinanden med store og små opgaver. Det er et must, at du brænder for bæredygtighed, da det er hele omdrejningspunktet i vores DNA og alle vores aktiviteter.

**Arbejdslokation**

Dit primære arbejdssted vil være Gl. Skolevej 1, 7400 Herning, hvor vores co-work er etableret til gavn for Bæredygtig Hernings medlemmer. Vi sætter stor pris på fleksibilitet og frihed til at planlægge egen tid, herunder mulighed for hjemmearbejde, når det giver mening ift. opgaverne.

**Ansøgning**

**Ansøg her:** Send din ansøgning og CV til os på [info@baeredygtigherning.dk](mailto:info@baeredygtigherning.dk) med emnefeltet: ”Ansøgning: praktikant, events”.

**Ansøgningsfrist:** Vi ansætter løbende

**Start:** Efterårssemester 2025 – opstartsdato aftales

**Spørgsmål til stillingen:** Daglig leder, Bert Meijers, [bm@baeredygtigherning.dk](mailto:bm@baeredygtigherning.dk) eller +45 9155 9904

**Mere info:** [www.bæredygtigherning.dk](http://www.bæredygtigherning.dk)